2016 yilgi Olimpiada chempioni Fazliddin G‘oibnazarov (8-1, 5 KO) Olmaotadagi boks kechasida ringga chiqdi. Professional boksning super yengil (-63,5 kg) vazn toifasida ishtirok etayotgan o‘zbekistonlik bokschiga ukrainalik Vladislav Baranov (6-5-2, 4 KO) raqiblik qildi. Sakkiz raundga mo‘ljallangan jang birinchi raunddayoq G‘oibnazarovning g‘alabasi bilan yakunlandi: uzoq tanaffusdan keyin ringga qaytgan bokschi Baranovni kuchli zarbasi bilan qiyin ahvolga solib qo‘ydi va referi texnik nokaut holatini qayd etdi. Shu tariqa, Fazliddin profi-ringdagi g‘alabalari sonini 8taga yetkazdi, shundan 5tasi — muddatidan avvalgi g‘alabalar. Eslatib o‘tamiz Fazliddin G‘oibnazarov professional faoliyatidagi yagona mag‘lubiyatini shu yilning mayida Maykal Foksdan (21-1, 5 KO) qabul qilib olgandi, u amerikalik bokschiga qarshi kechgan 10 raundlik jang yakunida ochkolar hisobida imkoniyatni boy berib qo‘ygandi.